Kommissionens forordning (EF) nr. 1305/2003

af 23. juli 2003

om ændring af forordning (EF) nr. 285/2003 om udstedelse af importlicenser for fåre- og gedekødsprodukter under de toldkontingenter, der ikke er specifikke for GATT/WTO-lande, for første kvartal af 2003

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2529/2001 af 19. december 2001 om den fælles markedsordning for fåre- og gedekød(1),

under henvisning til Kommissionens forordning (EF) nr. 1439/95 af 26. juni 1995 om gennemførelsesbestemmelser til Rådets forordning (EØF) nr. 3013/89 for så vidt angår indførsel og udførsel af fåre- og gedekød(2), senest ændret ved forordning (EF) nr. 272/2001(3), særlig artikel 16, stk. 4,

under henvisning til Kommissionens forordning (EF) nr. 1302/2003 af 23. juli 2003 om undtagelsesbestemmelser til forordning (EF) nr. 1439/95 om gennemførelsesbestemmelser til Rådets forordning (EØF) nr. 3013/89 for så vidt angår indførsel og udførsel af fåre- og gedekød(4), særlig artikel 2, og

ud fra følgende betragtninger:

(1) Namibia tilhører som AVS-stat landegruppe 4 i bilaget til Kommissionens forordning (EF) nr. 2366/2002 af 27. december 2002 om åbning af EF-toldkontingenter for 2003 for levende får og geder og fåre- og gedekød(5), ændret ved forordning (EF) nr. 915/2003(6). Som følge af de ændringer, der ved sidstnævnte forordning blev indføjet i forordning (EF) nr. 2366/2002, har Namibia med virkning fra den 1. januar 2003 også adgang til det ikke-landespecifikke GATT/WTO-kontingent for landegruppe 5 i bilaget til samme forordning. Kommissionens forordning (EF) nr. 285/2003(7) blev vedtaget inden indføjelsen af ændringerne og indeholder kun bestemmelser om udstedelse af importlicenser for produkter i KN-kode ex 0204 med oprindelse i Namibia i landegruppe 4.

(2) Der er i perioden 1.-10. januar 2003 i Grækenland og Italien blevet indsendt ansøgninger om importlicens for produkter med oprindelse i Namibia. I forordning (EF) nr. 1302/2003 om undtagelsesbestemmelser til forordning (EF) nr. 1439/95 er det fastsat, at de importlicensansøgninger, der er imødekommet for første kvartal af 2003 i forbindelse med det ikke-landespecifikke GATT/WTO-kontingent, skal omfatte importlicensansøgningerne for produkter i KN-kode 0204 med oprindelse i Namibia på samme betingelser som dem, der er fastsat i artikel 1 og 3 i forordning (EF) nr. 285/2003 for import af produkter fra Sydafrika. I samme forordning er det fastsat, at Kommissionen inden den 26. juli 2003 godkender udstedelse af importlicenser for første kvartal af 2003 for de ansøgninger, der blev indgivet i perioden 1.-10. januar 2003 for produkter i KN-kode 0204 med oprindelse i Namibia.

(3) Forordning (EF) nr. 285/2003 bør ændres tilsvarende, og det bør fastsættes, at de mængder, der blev ansøgt om i perioden 1.-10. januar 2003 i Grækenland og Italien for produkter i KN-kode 0204 med oprindelse i Namibia, skal tildeles gruppe 5 med den samme imødekommelsesprocentsats som for de øvrige oprindelser (38,6599 %), og at den resterende mængde skal tildeles gruppe 4 med en imødekommelsesprocentsats på 100 %.

(4) Det bør bemærkes, at tilbagebetaling af for meget udbetalt importtold, som følge af denne ændring af forordning (EF) nr. 285/2003, for produkter med oprindelse i Namibia og henhørende under gruppe 4 og 5, der er importeret i henhold til licenser udstedt for første kvartal af 2003, sker efter bestemmelserne i artikel 878-898 i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(8), senest ændret ved forordning (EF) nr. 881/2003(9) -

UDSTEDT FØLGENDE FORORDNING:

Artikel 1

I forordning (EF) nr. 285/2003 foretages følgende ændringer:

1) Artikel 2 affattes således:

"Artikel 2

Grækenland kan udstede de importlicenser, der er omhandlet i afsnit II B i forordning (EF) nr. 1439/95, og som der er ansøgt om i perioden 1.-10. januar 2003. Der tillades import af følgende mængder:

Medlemsstat: Grækenland - Perioden 1. januar til 31. marts - Importbetingelser

>TABELPOSITION>"

2) Artikel 4 affattes således:

"Artikel 4

Italien kan udstede de importlicenser, der er omhandlet i afsnit II B i forordning (EF) nr. 1439/95, og som der er ansøgt om i perioden 1.-10. januar 2003. Der tillades import af følgende mængder:

Medlemsstat: Italien - Perioden 1. januar til 31. marts - Importbetingelser

>TABELPOSITION>"

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Den anvendes fra den 25. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. juli 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 341 af 22.12.2001, s. 3.

(2) EFT L 143 af 27.6.1995, s. 7.

(3) EFT L 41 af 10.2.2001, s. 3.

(4) Se side 3 i denne EUT.

(5) EFT L 351 af 28.12.2002, s. 73.

(6) EUT L 130 af 27.5.2003, s. 5.

(7) EUT L 42 af 15.2.2003, s. 28.

(8) EFT L 253 af 11.10.1993, s. 1.

(9) EUT L 134 af 29.5.2003, s. 1.